[bookmark: _GoBack]חוק עזר למועצה מקומית אלפי מנשה (מניעת רעש), 
התשמ"ו-1986[endnoteRef:1] [1:  חוק עזר זה פורסם ללא כותרות סעיפים.] 


בתוקף סמכותה לפי סעיפים 68 ו-88 לתקנון המועצות המקומיות (התשמ"א-1981) מתקינה המועצה המקומית אלפי מנשה חוק עזר זה:

1. 	בחוק עזר זה -
"רכב מנועי" - כמשמעותו בצו בדבר תעבורה ובצו בדבר חוק התעבורה.
"אזור מגורים" - כל אזור בו מתגוררים בני אדם לרבות אזור שהוגדר כאזור מגורים בתכנית כמשמעותה בחוק התכנון והבניה, התשכ"ה-1965, בין שקיבלה תוקף ובין שהופקדה.
"ימי מנוחה" - שבת ומועדי ישראל.
"המועצה" - המועצה המקומית אלפי מנשה.
"ראש המועצה" -  לרבות מי שראש המועצה העביר לו בכתב סמכויותיו לפי חוק עזר זה, כולו או מקצתו.
"מפקח" -  אדם שראש המועצה מינה אותו להיות מפקח לעניין חוק עזר זה.

2. 	לא יפעיל אדם בתחום המועצה צופר או אמצעי אזהרה כיוצא בזה מרכב, אלא בשני תנאים אלה:
1.	הדבר דרוש לשם אזהרה, למניעת סכנה קרובה שאין למנוע אותה בדרך אחרת;
2.  	הפעלת הצופר או אמצעי האזהרה האמורים אינה נמשכת וחוזרת יותר מן הדרוש לפי הנסיבות.

3. 	א.	לא ישיר אדם, לא יקים צעקה, ולא יפעיל כלי נגינה, מקלט רדיו, טלויזיה, וידאו, פטיפון, רשם קול, מגביר קול או מכשיר כיוצא באלה בין השעות 14.00 ו-16.00 ובין השעות 23.00 ו-06.00 באחד ממקומות אלה:
1.	תחת כיפת השמים;
2.	במקום שאינו תחת כיפת השמים, אולם אינו סגור בכל צדדיו כלפי חוץ, או שדלתותיו, חלונותיו או פתחיו האחרים אינם סגורים כולם;
3.	בבנין המשמש בעיקר למגורים, בעצמה העשוייה לגרום למטרד או הפרעה למנוחת השכנים; 
לעניין זה רואים עצמת רעש העולה על 40db בחדר, כגורמת למטרד או הפרעה כאמור.
ב.	הוראות סעיף קטן (א) לא יחולו על פעולה המבוצעת אגב חגיגה או שמחה באחד המועדים הבאים, ובלבד שעצמת הרעש לא תעלה בשום מקרה על 80db;
1.	מוצאי שבת - עד חצות;
2.	ליל יום העצמאות
3.	מוצאי יום העצמאות - עד חצות;
4.	ליל פורים;
5.	מוצאי פורים ושושן פורים - עד חצות;
6.	ליל שמיני עצרת ומוצאי שמיני עצרת - עד חצות;
7.	ליל ל"ג בעומר - עד חצות;

4. 	לא יבצע אדם באזור מגורים בימי חול - בין השעות 22.00 ו-06.00 למחרת - ובימי מנוחה עבודות תיקונים או שיפוץ בבנין המשמש למגורים, ולא יתקין בו מיתקנים במשך שעות אלה זולת אם הפעולה דרושה באופן דחוף לשם מניעת סכנה לבטחון הציבור או להסרת סכנה כאמור.

5. 	לא יפעיל אדם באזור מגורים בימי חול בין השעות 19.00 ו-06.00 למחרת ובימי מנוחה, מכונה המונעת בכוח מכני, לצרכי חפירה, או כיוצא באלה, זולת אם הפעלת המכונה דרושה באופן דחוף לשם מניעת סכנה לבטחון הציבור, או להסרת סכנה כאמור או לשם ביצוע עבודה שראש המועצה אישר לגביה בכתב כי חשיבותה הציבורית מחייבת את ביצועה במועדים האמורים.

6. 	לא יטלטל אדם באזור מגורים בימי חול בין השעות 22.00 ו-0.6.00 למחרת ובימי מנוחה פחי אשפה, מכלים, חביות, כדי חלב וכיוצא באלה כלים העשויים ממתכת בדרך הגורמת רעש; הוראה זו אינה חלה על פינוי מכלים או מכולות בידי המועצה.

7. 	לא יפעיל אדם מאזור מגורים מגביר קול או מכשיר כיוצא בזה, כדי להפנות את תשומת הלב למכירת טובין, לאספקת שירותים, להופעה, להצגה או לשם מתן הודעה או פרסומת.

8	לא ינהג אדם ברכב מנועי, אלא אם כן מותקן במפלט של הרכב משתיק קול, או מיתקן אחר המונע ביעילות רעש או קולות נפץ.

9. 	הוראות חוק עזר זה לא יחולו על הקמת רעש שאינו נשמע מחוץ לתחום רשות היחיד של הגורם לו.

10. 	א.	מפקח רשאי בכל עת להיכנס למקום שיש לו חשש סביר להניח כי נעברת בו עבירה לפי חוק עזר זה, ולעשות כל מעשה הדרוש כדי לברר אם קויומו[endnoteRef:2] הוראות חוק עזר זה. [2:  כך נכתב במקור.] 

ב.	לא יפריע אדם למפקח להשתמש בסמכויותיו לפי סעיף קטן (א).
ג.	מפקח רשאי להורות לאדם העובר על הוראה מהוראות חוק עזר זה, כי יפסיק את הפעולה הגורמת לרעש; לא ביצע האדם את הוראות המפקח או לא ניתן למצוא את האדם תוך זמן סביר, רשאי המפקח להפסיק את הרעש בעצמו או לנקוט אמצעי אחר כדי למנוע רעש בלתי סביר.

11. 	מדידת עצמת רעש לפי חוק עזר זה תעשה באופן ובמכשירים שנקבע בתקנות 4 ו-5 לתקנות מניעת מפגעים (רעש בלתי סביר), התשל"ו-1977, בישראל.

12. 	האיסור המוטל לפי חוק עזר זה על גרימת רעש באזור מגורים, יחול גם על גרימת רעש מחוץ לאזור מגורים, אם אותו רעש גורם מטרד או הפרעה באזור מגורים.
כותרת סעיף
13. 	העובר על הוראה מהוראות חוק עזר זה, דינו - קנס כקבוע בתקנון ובמקרה של עבירה ממושכת - קנס נוסף כקבוע בתקנון לכל יום שבו הנמשכת העבירה אחרי שנמסרה לו הודעה עליה בכתב מאת ראש המועצה או לאחר הרשעתו.

נתקבל, 2.5.1986


שלמה קטן
ראש המועצה המקומית
אלפי מנשה





